

**R E P U B L I K A H R V A T S K A**

**DUBROVAČKO - NERETVANSKA ŽUPANIJA**

**O P Ć I N A T R P A NJ**

**STOŽER CIVILNE ZAŠTITE**

**KLASA: 810-01/13-01/02**

**URBROJ:2117/07-05/01-22-1**

**Trpanj, 28.03.2022.**

**O B A V I J E S T**

Obavještavamo vas da je dana 25. ožujka na mrežnim stranicama Ravnateljstva civilne zaštite MUP objavljen **Javni poziv za dostavu ponuda vlasnika stambene jedinice za stambeno zbrinjavanje raseljenih osoba iz Ukrajine u pojedinačnom smještaju**.

Poveznica:

<https://civilna-zastita.gov.hr/vijesti/vijesti/javni-poziv-za-dostavu-ponuda-vlasnika-stambene-jedinice-za-stambeno-zbrinjavanje-raseljenih-osoba-iz-ukrajine-u-pojedinacnom-smjestaju/5518>

*Na navedenoj stranici nalaze se i obrasci "****Ponuda smještaja za raseljene osobe****" i "****Potvrda o nadzoru stambene jedinice****"*

Također, u prilogu se nalaze **Upute Ravnateljstva civilne zaštite MUP-a o provedbi Odluke o financiranju troškova za stambeno zbrinjavanje raseljenih osoba iz Ukrajine u pojedinačnom smještaju**, te „Potvrda o nadzoru stambene jedinice“

Za prijavu ponude potrebno je ispuniti [Obrazac za prijavu](https://civilna-zastita.gov.hr/UserDocsImages/CIVILNA%20ZA%C5%A0TITA/PDF_ZA%20WEB/Obrazac%20pojedinacni%20smjestaj2022.pdf). Poziv se odnosi na:

* vlasnike stambenih jedinica koji imaju na raspolaganju slobodne stambene jedinice
* vlasnike stambenih jedinica koji su  po načelu solidarnosti  već ustupili svoje stambene jedinice na korištenje

Obrazac za prijavu “Ponuda smještaja za raseljene osobe” ujedno je i zahtjev za pregled stambene jedinice. Ispunjeni Obrazac može se dostaviti u ured Općine Trpanj u Trpnju, Kralja Tomislava 41, svakim radnim danom od 08:00 – 13:00 sati. Nakon zaprimljenih zahtjeva, provesti će se neposredni nadzor stambene jedinice, utvrditi vjerodostojnost ponude i o tome ispuniti Potvrdu o nadzoru stambene jedinice, koja se dostavlja Ponuditelju.

Ponuditelj smještaja još mora priložiti dokaz o vlasništvu stambene jedinice: izvadak iz zemljišne knjige (izvornik ili e-izvadak) ili izvadak iz Knjige položenih ugovora (za nekretnine koje nisu provedene kroz ZK odjel), a ako se radi o više suvlasnika na nekretnine, pisanu suglasnost drugog/ih suvlasnika za sklapanje ugovora o ustupanju stambene jedinice u predmetnu svrhu.

Obrazac za prijavu i potvrda Stožera civilne zaštite Općine Trpanj su sastavni dio Javnog poziva. Ispunjeni Obrazac s pripadajućom dokumentacijom dostavlja se potom Ravnateljstvu civilne zaštite MUP-a: poštom na adresu Nehajska 5, 10 000 Zagreb ili na e-mail adresu [pojedinacni.smjestaj@mup.hr](mailto:pojedinacni.smjestaj@mup.hr).

Ustupanje stambene jedinice na korištenje raseljenim osobama iz Ukrajine suglasno će se utvrditi sklapanjem ugovora između Ministarstva unutarnjih poslova, Ravnateljstva civilne zaštite i vlasnika stambene jedinice. Ugovorni odnos počinje od dana potpisivanja ugovora. Smještaj raseljenih osoba iz Ukrajine u stambene jedinice (u slučaju da se ne nalaze u stambenoj jedinici) obavljat će mjesno nadležne službe civilne zaštite.

Stožer CZ Općine Trpanj